Многія з падзей прымеркаваны да памятных дат, часам — журботных. Скажам, трыццатым угодкам аварыі на Чарнобыльскай АЭС прысвечаны творчы марафон “Адраджэнне”, які адбудзецца з лютага па верасень. Галоўная падзея чэрвеня — 75-годдзе з дня пачатку Вялікай Айчыннай вайны. Цягам года — мерапрыемствы з нагоды юбілеяў знакамітых суайчыннікаў: Уладзіміра Мулявіна, Алаізы Пашкевіч (Цёткі), Максіма Багдановіча, Кандрата Крапівы, Івана Шамякіна, Іван Мележа і іншых. На 25-ы год план абяцае новую творчую канцэпцыю Міжнароднаму фестывалю мастацтваў “Славянскі базар у Віцебску”. (Мо без балявання шансону апоўначы?..)